ณัฐนิชา เชิดชูบุพการี

ณัฐนิชา เชิดชูบุพการี (สกุลเดิม อุตตวัฒน์; 16 พฤศจิกายน พ.ศ. 2540 – 7 เมษายน พ.ศ. 2561) หรือ ณิชชาภัทร เตชะเดชากรภัทร์ ชื่อเล่น อิน เป็นนักแสดงและนักร้องชาวไทย มีชื่อเสียงในฐานะนักแสดงเด็กช่วงปี พ.ศ. 2545–2549 มีผลงานที่สร้างชื่อเสียงคือ ละครโทรทัศน์เรื่อง แก้วตาหวานใจ (2546) ออกอากาศสถานีโทรทัศน์สีกองทัพบกช่อง 7

 ประวัติ 
 ครอบครัวและการศึกษา 
ณัฐนิชามีชื่อเล่นว่าอินประวัติ ณัฐนิชา เชิดชูบุพการี เกิดเมื่อวันที่ 16 พฤศจิกายน พ.ศ. 2540 เป็นบุตรคนเดียวของนิวัฒน์ อุตตวัฒน์ กับลัดดา อุตตวัฒน์ (สกุลเดิม เชิดชูบุพการี) มารดาเป็นชาวไทยเชื้อสายจีน บิดามารดาเลิกราตั้งแต่เธอยังไม่เกิดและอยู่ในการดูแลของมารดามาตลอด ส่วนบิดามีครอบครัวใหม่ กระนั้นเธอและบิดายังคงไปมาหาสู่ตามปกติ

เข้ารับการศึกษาระดับปฐมวัยและประถมศึกษาจากโรงเรียนฤทธิยะวรรณาลัยและโรงเรียนตรอกจันทน์วิทยา, ระดับมัธยมศึกษาปีที่ 1-4 จากโรงเรียนสตรีวัดมหาพฤฒาราม ในพระบรมราชินูปถัมภ์ แล้วสอบเทียบระดับมัธยมศึกษาปีที่ 6 เพราะย่นระยะเวลาเรียนไปหนึ่งปี และศึกษาในระดับอุดมศึกษา ที่ สาขาวิชาการจัดการธุรกิจระหว่างประเทศ คณะบริหารธุรกิจ มหาวิทยาลัยกรุงเทพ แต่ต่อมาหยุดเรียนเพราะทำงานหาเงิน เธอให้ความสำคัญกับการศึกษามาก เธอกล่าวว่า "...แต่เราไม่เคยทิ้งเรื่องการเรียนเลยเพราะว่าเวลาเรียนเราน้อยกว่าคนอื่น อินเลยไม่อยากให้ครูมองว่าเราไปทำงานพวกนี้ [นักแสดง] แล้วทำให้เราเรียนแย่ลงแล้วก็ฉุดเกรดลง อินก็เลยตั้งใจเรียนมาก [...] คือไม่อยากให้ครูมองว่าไปทำอย่างนี้มันไม่ดี เราต้องทำทุกส่วนให้มันดีที่สุดไม่ให้ใครมาว่าเราได้..."

 เสียชีวิต 
ณัฐนิชาเสียชีวิตเมื่อวันที่ 7 เมษายน พ.ศ. 2561 เวลาประมาณ 7.00 น. จากอุบัติเหตุทางรถยนต์บนถนนทางหลวงหมายเลข 9 บริเวณเชิงสะพานข้ามทางรถไฟ หลักกิโลเมตรที่ 79 มุ่งหน้าสระบุรี ตำบลเชียงรากน้อย อำเภอบางปะอิน จังหวัดพระนครศรีอยุธยาช็อก!'น้องอิน ณัฐนิชา'อดีตดาราเด็กควบบีเอ็มชนต้นไม้ดับ เบื้องต้นสันนิษฐานว่าเกิดจากการที่ฝนตกถนนลื่น ประกอบกับขับรถด้วยความเร็วสูง จึงทำให้เสียหลักชนกระแทกเข้ากับเสาไฟส่องสว่างข้างทาง แล้วพุ่งชนต้นไม้จนรถตกไปตรงไหล่ทาง เป็นเหตุให้เสียชีวิตในที่เกิดเหตุ ศพตั้งสวดอภิธรรมสามวันที่วัดราชสิงขร กรุงเทพมหานคร และฌาปนกิจเมื่อวันที่ 11 เมษายน พ.ศ. 2561 ในวันถัดมาครอบครัวจึงนำเถ้ากระดูกไปลอยอังคารที่วัดสุทธิวาตวราราม จังหวัดสมุทรสาคร

 การทำงาน 
ณัฐนิชาเข้าวงการจากการที่มีแมวมองไปพบและมอบนามบัตรให้ ภายหลังมารดาได้ทดลองติดต่อกลับเพื่อให้ณัฐนิชาคัดเลือกนักแสดง ผลคือเธอได้งานโฆษณาตั้งแต่คัดเลือกครั้งแรก ต่อมาได้งานถ่ายโฆษณาอีกหลายชิ้น ก่อนจะเริ่มต้นแสดงละครกับทางดาราวิดีโอ โดยมีผลงานเรื่องแรกคือ พรพรหมอลเวง ออกอากาศทางช่อง 7 ทั้งนี้ในการเลือกรับงานแต่ละครั้ง มารดาจะให้ณัฐนิชาตัดสินใจเลือกเอง แต่หากงานไหนเป็นงานที่ยากมารดาจะปฏิเสธให้

ในละคร แก้วตาหวานใจ ทางช่อง 7 เมื่อปี พ.ศ. 2546 โดยแสดงร่วมกับอารยา เอ ฮาร์เก็ต และภาณุ สุวรรณโณ ยังส่งผลให้เธอเป็นดาราเด็กแห่งยุค เนื่องจากละครเรื่องนี้ถือเป็นละครที่โด่งดังมากในตอนนั้น และเป็นละครเรื่องแรกเพราะต้องใช้ความสามารถทางด้านการแสดงสูง เพราะมีบทพูดเยอะและยาวกว่า 15 ตอนเลยทีเดียว 

และก็มีผลงานในวงการบันเทิงอีกมากมาย ทั้งงานละคร โฆษณา พิธีกร ถ่ายแบบ รวมถึงการจับไมค์เป็นนักร้องมีผลงานถึง 3 อัลบั้มภายใต้สังกัด โซนี่ มิวสิค และเริ่มหายหน้าไปจากวงการบันเทิงไปพักใหญ่ ก่อนจะกลับมาเต็มตัวในผลงานภาพยนตร์เรื่อง กรรไกร ไข่ ผ้าไหม รับบท อิน เพื่อนกลุ่มแก๊งนางฟ้าของฟร้อน นางเอกของเรื่อง

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2546  แก้วตาหวานใจ  ช่อง 7  อลิน วโรดม (มดตะนอย)  พรพรหมอลเวง  ช่อง 7  แคทรียา (แคท)  นายร้อยสอยดาว  ช่อง 7  มีน  มือปืนพ่อลูกติด  ช่อง 7  ฮันนี่  (รับเชิญ) กุหลาบเล่นไฟ  ช่อง7  ดาว (วัยเด็ก)  2547  รักเกินพิกัดแค้น  ช่อง 7   นิษฐา (วัยเด็ก)  เรือนไม้สีเบจ  ช่อง 3  นกแก้ว  (รับเชิญ) 2548  ขบวนการปุกปุย  ช่อง 7  ปั๊บ  8-18-28 บ้านแฝดยกกำลัง 2  ช่อง 3   กุ๊งกิ๊ง  แผ่นดินหัวใจ  ช่อง 3  มะปราง   บาปรักทะเลฝัน  ช่อง 3  อุมากร (อุ๋ม) (วัยเด็ก)   แก้วลืมคอน  ช่อง 5  แก้ว/ชิดชนก วัยเด็ก   รักของนายดอกไม้  ช่อง 3  โบว์ชมพู   นกออก  ช่อง 7  ลีน่า   พยัคฆ์ร้ายหัวใจจิ๋ว  ช่อง7  ทับทิมกรอบ  2549  โรบอทน้อยหัวใจเพชร  ไอทีวี    เปลวไฟในฝัน  ช่อง 7  มีนา   สุดรักสุดดวงใจ  ช่อง3  พลอยพิมพ์ (วัยเด็ก)  พ่อครัวหัวป่าก์  ช่อง3  ทองตรา (วัยเด็ก)   เหยื่อมาร  ช่อง3  หนูแดง   2550 แสงสูรย์  ช่อง 5  โชติรส (วัยเด็ก)  2551  รักซ่อนแค้น  ช่อง 3  น้ำเหนือ (วัยเด็ก)  2558  จุมพิตพยัคฆ์สาว  ช่อง 7  ฟาง 2561 เส้นสนกลรัก  ช่อง 3  น้อยหน่า 

 ละครชุด 
ปี พ.ศ.เรื่องออกอากาศ บทบาท หมายเหตุ 2561  Bangkok Ghost Stories ตอน ดีเจคลื่นแทรก  ช่อง 3  ฟ้า 

 ละครสั้น 
ปี พ.ศ.เรื่องออกอากาศ บทบาท หมายเหตุ 2547  ละครสั้น เรื่อง แดนพิศวง  ช่อง 3     2549  ละครสั้นเฉลิมพระเกียรติ เรื่อง ยายหนูลูกพ่อ  ช่อง 7  ยัยหนู   ร่วมแสดงกับ อัษฎาวุธ เหลืองสุนทร และ ภัทรธิดา พัชรวีระพงษ์ 2557  ละครสั้น เรื่องฟ้ามีตา ตอน ปอบตัวสุดท้าย  ช่อง 7  ฝ้าย  

 ภาพยนตร์ 
 ภาพยนตร์ พ.ศ.  เรื่อง  รับบทเป็น หมายเหตุ พ.ศ. 2548  คนหอนขี้เรื้อน ในคืนเดือนเสี้ยว  ลิ้นจี่   เสือภูเขา     พ.ศ. 2549  มนุษย์เหล็กไหล     พ.ศ. 2550  ผีเลี้ยงลูกคน  ไหม   พ.ศ. 2557  กรรไกร ไข่ ผ้าไหม  อิน  

 เพลง 
 อัลบั้ม น้องอินมาค่ะ VOL.1 (สังกัดโซนี่ มิวสิค) ปี 2547
 อัลบั้ม น้องอินมาค่ะ VOL.2 (สังกัดโซนี่ มิวสิค) ปี 2547
 อัลบั้ม Just Kid In (สังกัดโซนี่ มิวสิค) ปี 2548

 มิวสิกวิดีโอ 
 เพลง ป้อมยามมหาลัย - วง Mocca Garden ปี 2558
 เพลง มันส์ล่ะหงส์ ปี 2558
 เพลง อยากมีใครคนนั้น - โกไข่ ปี 2559
 เพลง พรุ่งนี้เธอคงรัก - ตั๊ก วชรกรณ์ ปี 2559

 อ้างอิง 

หมวดหมู่:บุคคลจากเขตบางคอแหลม
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงเด็กหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทยเชื้อสายจีน
หมวดหมู่:พิธีกรชาวไทย
หมวดหมู่:นักร้องหญิงชาวไทย
หมวดหมู่:บุคคลจากโรงเรียนสตรีวัดมหาพฤฒาราม ในพระบรมราชินูปถัมภ์
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:เสียชีวิตจากอุบัติเหตุทางถนนในประเทศไทย